নিজেকে দেওয়া কথা রেখেছেন রাকিতিচ। নেমেছেন মাঠে। জিতে দলকে তুলেছেন বিশ্বকাপের ফাইনালে। ক্রোয়েশিয়ার ফুটবল ইতিহাসে যা সৃষ্টি করেছে নজির। বার্সেলোনার মিডফিল্ডার তার পর বলেছেন, ‘মঙ্গলবার রাতে আমার জ্বর ছিল। তাপমাত্রা ছিল ৩৯ ডিগ্রি সেন্টিগ্রেডের মতো। মাঠে নেমে সেমিফাইনাল খেলার শক্তি যেন না হারিয়ে ফেলি, এটাই ছিল আশঙ্কা। সেমিফাইনালে জেতায় অবশেষে স্বস্তি। এবার যদি দরকার পড়ে, তবে এক পা নিয়েও নামব ফাইনালে।’ অর্থাৎ, রবিবার রাতে ফ্রান্সের বিরুদ্ধে বিশ্বকাপের ফাইনালে নামার জন্য কোনও কিছুতেই পিছপা নন তিনি।